**Bonyhád Város Önkormányzata**

**ELŐTERJESZTÉS**

Bonyhád Város Önkormányzata Képviselő- testületének 2016. június 30-i

rendes/rendkívüli testületi ülésére

|  |  |
| --- | --- |
| Tárgy: | Beszámoló a Völgységi Tájkutató alapítvány 2015. évi tevékenységéről |
| Előterjesztő: | Filóné Ferencz Ibolya polgármester |
| Előterjesztést készítette: | Dr. Puskásné Dr. Szeghy Petra jegyző |
| Előterjesztés száma: | 90. sz. |
| Mellékletek száma: | 1 db beszámoló |
| Előzetesen tárgyalja: | Humán Bizottság |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

Bonyhád Város Önkormányzata a Völgységi Tájkutató Alapítványt a Völgységi Múzeum tájmúzeum alapítására hozta létre 1992-ben. A Völgységi Tájkutató Alapítvány 1999. november 4-től a Közhasznú Szervezetekről szóló 1997. évi CLVI. törvény 22. § (3) bekezdése alapján közhasznú szervezetként 2014. június 30-ig működött.

A Völgységi Tájkutató Alapítvány elnöke, dr. Szőts Zoltán elkészítette az alapítvány működéséről a beszámolót, mely az előterjesztés 1. mellékletét képezi.

Az Alapítvány fő célja: a Völgység helytörténeti – néprajzi kutatásának fellendítése, táji szintre emelése. A hajdan itt élt és a ma itt élő népek, - nemzetiségek, etnikai csoportok tárgyi kultúrájának és szellemi hagyományaiknak gyűjtése és megőrzése. A feltárt értékek nyilvántartásba vétele és feldolgozása, közreadása: előadások, kiállítások, szakmai összejövetelek szervezése, kiadványok megjelentetése.

A Völgységi Tájkutató Alapítvány a Tourinform Irodát 2009. június 1-től működteti a Völgységi Múzeum épületében. Az iroda tájékoztatja a lakosságát és az ide látogató belföldi- illetve külföldi turistákat Bonyhád turisztikai látványosságairól, kultúrájáról, műemlékeiről, adatgyűjtést végez a város szállásadóiról és idegenfogalmi vállalkozásairól.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjenek!

Határozati javaslat:

Bonyhád Város Önkormányzati Képviselő-testülete a Völgységi Tájkutató Alapítvány 2015. évi beszámolóját a határozat 1. melléklete szerinti tartalommal jóváhagyja.

Határidő: azonnal  
Felelős: Filóné Ferencz Ibolya polgármester

Végrehajtásért felelős: a határozat megküldése tekintetében – dr. Puskásné dr. Szeghy Petra jegyző

Határozatról értesül: dr. Szőts Zoltán elnök

Bonyhád, 2016. június 22.

Filóné Ferencz Ibolya

polgármester